Diari Oficial de la Generalitat Valenciana


Sumari del DOGV 7641, del 22-10-2015 (2015/8524)

RESOLUCIÓ de 15 d'octubre de 2015, de la directora general de l'Institut Valencià de Competitivitat Empresarial (IVACE), per la qual s'amplia el pressupost del Programa de Projectes de I+D Pròpia, de la convocatòria d'ajudes dirigida als centres tecnològics de l'exercici 2015, aprovada per Resolució de 16 de gener de 2015, del president de l'Institut Valencià de Competitivitat Empresarial, IVACE, per la qual es convoquen ajudes dirigides a centres tecnològics de la Comunitat Valenciana per a 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7641

Data del DOGV
:   22-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8524


Data del document
:   15-10-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 d'octubre de 2015, de la directora general de l'Institut Valencià de Competitivitat Empresarial (IVACE), per la qual s'amplia el pressupost del Programa de Projectes de I+D Pròpia, de la convocatòria d'ajudes dirigida als centres tecnològics de l'exercici 2015, aprovada per Resolució de 16 de gener de 2015, del president de l'Institut Valencià de Competitivitat Empresarial, IVACE, per la qual es convoquen ajudes dirigides a centres tecnològics de la Comunitat Valenciana per a 2015. [2015/8524]  
  
Per Resolució de 16 de gener de 2015, del president de l'IVACE, es van convocar les ajudes dirigides als centres tecnològics de l'exercici 2015. L'article 4, Dotació pressupostària, de la convocatòria estableix que l'import global màxim que es destinarà per a la concessió de les ajudes previstes en la present resolució serà pels imports -en euros- i amb la distribució indicada a continuació:  
- Projectes d'I+D en col·laboració: 4.726.498 €  
- Projectes d'I+D pròpia: 2.025.642 €  
Així mateix, estableix que es podrà incrementar el finançament quan «[?] es produïsca un augment del crèdit disponible com a conseqüència d'altres convocatòries en què s'hagen resolt sol·licituds per import inferior a la despesa inicialment prevista, o de les quals deriven obligacions liquidades o reconegudes per import inferior a l'ajuda que va ser concedida al seu dia, o bé quan l'augment esmentat siga conseqüència d'una generació, ampliació o incorporació de crèdit [?]».   
Vista la proposta de la comissió arreplegada en l'annex a l'acta de data 14 d'octubre de 2015, relativa a l'increment de la dotació pressupostària del programa de Projectes d'I+D Pròpia i l'informe favorable de l'Àrea de Suport.   
En virtut del que estableix la disposició final de la Resolució de 16 de gener de 2015, del president de l'Institut Valencià de Competitivitat Empresarial, IVACE, per la qual es convoquen ajudes dirigides a centres tecnològics de la Comunitat Valenciana per a 2015 (DOCV núm. 7454, de 30 de gener de 2015), en la qual es faculta la direcció general de l'institut per al desenvolupament, l'eficàcia i l'execució de la convocatòria, així com per a la seua modificació, en especial quant a terminis de presentació de sol·licituds i de justificació, criteris d'avaluació, i delimitació del pressupost, resolc:  
Incrementar en 289.975,20 euros la dotació pressupostària del Programa de Projectes d'I+D Pròpia procedents del Programa de Projectes d'I+D en Cooperació (144.104,13 euros), i de fons propis de l'institut (145.871,07 euros). El pressupost total del programa queda establit en 2.315.617,20 €.  
La present resolució entrarà en vigor l'endemà de la publicació en el DOCV.  
  
València, 15 d'octubre de 2015. La directora general de l'IVACE: Júlia Company Sanus.